Ný feminísk kvikmyndahátíð hefur göngu sína í janúar , en hún berst fyrir auknu jafnrétti í kvikmyndageiranum . Stjórnandi hátíðarinnar segist syrgja allar góðu kvikmyndirnar sem urðu aldrei til því hugmyndin að þeim kom frá konu . Konur á uppleið Í byrjun árs kepptust íslenskir fjölmiðlar við að fagna sigri Hildar Guðnadóttur á Gullhnattarverðlaunahátíðinni , en hún varð fyrsta kvenkyns tónskáldið til að hljóta verðlaunin ein síns liðs . Hún var önnur konan í 77 ára sögu þessa verðlauna til að vinna verðlaunin , en hún sigraði aðra jötna á borð við frændurna Thomas og Randy Newman sem voru einnig tilnefndir í ár . Í sögu Gullhnattanna hefur aðeins einn kvenkyns leikstjóri sigrað , Barbara Streisand fyrir Yentl árið 1984 . Sömuleiðis hefur aðeins einn kvenkyns leikstjóri unnið Óskarsverðlaunin , Kathryn Bigelow fyrir The Hurt Locker 2010 . Þrátt fyrir skort á viðurkenningu fer kvenkyns leikstjórum fjölgandi ; samkvæmt grein New York Times var rúmlega tíu prósent af topp 100 myndum 2019 ...